13.01.2020
Ажьырныҳәамза 13 рзы Аҧсны Жәлар Реизара – Апарламент изаамҭанытәим асессиа аилатәараҟны ирыдыркылеит Ақәҵара Ахада изинмчқәеи инапынҵақәеи рынагӡара Аҧыза-министр инапы анҵаразы.
Адокумент аҟны иҳәоуп:
«Аҧсны Аҳәынҭқарра Ахада азеиҧшмилаҭтә ҳәоуеиқәшәареи аҳәынҭқарра аҭышәынтәалареи реиқәырхара хықәкыс иҟаҵаны, 2020 шықәса ажьырныҳәамза 12 аҟнытә иҟаиҵаз ааҧхьара шьаҭас иаҭаны, Аҧсны Жәлар Реизара – Апарламент иақәнаҵоит:
Аҧсны Аҳәынҭқарра Аконституциа ахәҭаҷ 66, ахәҭаҷ 67 ахәҭа 1 инарықәыршәаны, Аҧсны Аҳәынҭқарра Ахада ҿыц далххаанӡа Аҧсны Аҳәынҭқарра Ахада изинмчқәеи инапынҵақәеи рынагӡара инапы ианҵазааит Аҧсны Аҳәынҭқарра Аҧыза-министр Бганба Валери Рамшьыхә-иҧа. Абри Ақәҵара амч аиуеит иара анрыдкылаха аҽны инаркны».